Diari Oficial de la Generalitat Valenciana


Sumari del DOGV 7694, del 11-01-2016 (2015/10504)

RESOLUCIÓ de 18 de desembre de 2015, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació parcial de les vies pecuàries Assagador del Duaime a la Perdiguera i Assagador del Racó de Castelló a la Serra de l'Alforna, i de l'Abeurador de la Font de la Perdiguera, en el terme municipal de la Romana, província d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7694

Data del DOGV
:   11-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10666


Data del document
:   18-12-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 18 de desembre de 2015, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació parcial de les vies pecuàries Assagador del Duaime a la Perdiguera i Assagador del Racó de Castelló a la Serra de l'Alforna, i de l'Abeurador de la Font de la Perdiguera, en el terme municipal de la Romana, província d'Alacant. [2015/10221]  
Antecedents de fet  
1. La classificació de les vies pecuàries del terme municipal de la Romana va ser aprovada per l'Orde de 22 de febrer de 1993, de la Conselleria de Medi Ambient, i publicat en el Diari Oficial de la Comunitat Valenciana número 2010, de data 26 d'abril de 1993. En esta orde s'assigna a la via pecuària número 5 la denominació d'Assagador del Racó de Castelló a la Serra de l'Alforna, dividida en dos trams: tram I, amb una longitud de 1.000 metres i una amplària legal de 5,2 metres; i tram II, amb una longitud de 1.700 metres i una amplària legal variable de 30-12 metres, i d'altres 900 metres de longitud amb una amplària legal variable entre 30-12:2 metres. En este projecte de classificació, s'assigna a la via pecuària número 6 la denominació d'Assagador del Duaime a la Perdiguera, que consta de dos trams: tram I, amb una longitud de 1.700 metres i una amplària legal variable entre 21-12:2 metres; i tram II, amb una longitud de 350 metres i una amplària legal de 3:2 metres. Igualment, figura en la classificació un abeurador denominat Abeurador de la Font de la Perdiguera, sense determinar la seua superfície.  
  
2. Amb data 24 de febrer de 2009, té entrada en la Direcció Territorial d'Alacant de la Conselleria de Medi Ambient, Aigua, Urbanisme i Habitatge, una sol·licitud de Plausides López Martínez per a delimitar parcialment la via pecuària Assagador del Duaime a la Perdiguera i la via pecuària Assagador del Racó de Castelló a la Serra de l'Alforna.  
3. Amb data 8 de setembre de 2009, l'enginyer tècnic forestal de la Direcció Territorial d'Alacant redacta un informe favorable a la delimitació de les vies pecuàries Assagador del Duaime a la Perdiguera i Assagador del Racó de Castelló a la Serra de l'Alforna, els trams dels quals d'una longitud aproximada de 460 metres i 130 metres, respectivament, transcorren per les parcel·les de propietat del sol·licitant i respecte dels quals se sol·licita la delimitació parcial.  
En este informe s'especifica que la via pecuària Assagador del Duaime discorre entre els termes municipals de la Romana i Novelda. I, a més, té un abeurador que està descrit en la classificació, per la qual cosa s'ha de determinar la seua superfície i s'ha d'incloure en la delimitació. Així mateix, a l'esmentat informe s'adjunta un escrit del sol·licitant, de data 8 de setembre de 2009, en el qual es fa càrrec de les despeses generades per la delimitació.  
Amb data 27 de novembre de 2009, té entrada en el Registre General de la Conselleria un ofici del director territorial d'Alacant, en el qual sol·licita autorització per a l'inici de la delimitació parcial de les vies pecuàries Assagador del Duaime a la Perdiguera i Assagador del Racó de Castelló a la Serra de l'Alforna, en els trams mencionats anteriorment. El 10 de desembre de 2009, el Servei de Gestió Forestal dicta un informe favorable perquè s'autoritze l'inici de l'esmentada delimitació en els trams que limiten amb les parcel·les propietat del sol·licitant, el qual es fa càrrec de les despeses que s'hi generen, i que inclou la delimitació de l'abeurador denominat Abeurador de la Font de la Perdiguera, siti en l'Assagador del Duaime a la Perdiguera. En idèntica data i en idèntic sentit, la directora general de Gestió del Medi Natural dicta proposta.  
Amb data 11 de desembre de 2009, el conseller de Medi Ambient, Aigua, Urbanisme i Habitatge autoritza l'inici de l'expedient de delimitació parcial de les vies pecuàries, en els trams que limiten amb les parcel·les cadastrals 34 i 37 del polígon 2 de la Romana, i amb la parcel·la cadastral 35 del polígon 35 de Novelda, propietat del sol·licitant de la delimitació, Plausides López Martínez, que es fa càrrec de les despeses que s'hi generen; s'hi inclou la delimitació de l'abeurador denominat Abeurador de la Font de la Perdiguera, siti en l'Assagador del Duaime a la Perdiguera, amb subjecció a la legislació vigent.  
L'inici de les operacions de delimitació es publica en el Diari Oficial de la Comunitat Valenciana (DOCV) número 7115, el dia 20 de setembre de 2013, pel qual es designa data, hora i lloc de l'inici de les operacions de fitació. A més, l'inici d'operacions va ser objecte de publicació d'un edicte, el qual fou exposat en el tauler d'anuncis dels ajuntaments de la Romana i Novelda durant un període de 15 dies. Van ser notificats personalment els titulars de parcel·les afectades que tenien un domicili conegut, i també els organismes i els col·lectius interessats.  
Les operacions de fitació es van iniciar el dia 28 de novembre de 2013 en el lloc i l'hora assenyalats en l'anunci publicat i van finalitzar el mateix dia.  
Una vegada acabades estes operacions, va ser formulada la proposició de delimitació, l'exposició al púbic de la qual va ser anunciada en el Diari Oficial de la Comunitat Valenciana número 7211, de data 11 de febrer de 2014, en la qual es va establir un termini d'un mes des de la publicació perquè els interessats pogueren interposar les al·legacions o reclamacions oportunes.  
Així mateix, es va complir el tràmit d'audiència establit en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'informen els titulars de les parcel·les afectades per la delimitació parcial, de l'exposició al públic de l'expedient esmentat, i se'ls atorga un termini de 15 dies per a al·legar i presentar tots els documents i justificants que consideraren pertinents. De la mateixa manera, es va exposar mitjançant un edicte en els respectius ajuntaments les notificacions que han resultat infructuoses.  
Una vegada finalitzat el termini d'exposició pública i el tràmit d'audiència, no s'han presentat al·legacions, segons queda acreditat en el certificat de data 3 d'abril de 2014, expedit pel director territorial.  
  
Amb data 12 de maig de 2014, el director territorial d'Alacant proposa l'aprovació de l'expedient de delimitació en els mateixos termes exposats en l'informe, de 12 de maig de 2014, del tècnic instructor.  
Amb data 28 de maig de 2014, el tècnic del Servei d'Ordenació i Gestió Forestal i el cap del servei emeten un informe favorable d'acord amb l'informe de l'instructor i la proposta del director territorial d'Alacant.  
Amb data 29 de maig de 2014, la directora general de Medi Natural proposa la resolució de l'expedient i el remet a la Subsecretaria a l'efecte que l'Advocacia General de la Generalitat emeta un informe jurídic abans de l'aprovació de la delimitació.  
Amb data 9 de juliol de 2014, l'Advocacia de la Generalitat en la Conselleria d'Infraestructures, Territori i Medi Ambient emet un informe: «Tenint en compte, especialment, que l'acord d'inici és de data 11 de desembre de 2009, i que ha transcorregut un termini molt superior als 18 mesos que l'article 52.e de la Llei 33/2003, de 3 de novembre, del Patrimoni de les Administracions Públiques, establix per a resoldre, i atés que no ens consta que el termini s'haja suspés en cap moment ni que el procediment s'haja paralitzat per causa imputable a l'interessat, considerem que l'expedient administratiu està caducat, d'acord amb el que disposa l'article 52 de la Llei 33/2003, en relació amb els articles 44.2 i 92 de la Llei 30/1992».  
Amb data 7 d'agost de 2014, a proposta de la Direcció General de Medi Natural, la consellera d'Infraestructures, Territori i Medi Ambient resol declarar la caducitat i l'arxivament de les actuacions practicades en l'expedient administratiu FOVARIOS 26/2009.  
4. Amb data 5 de setembre de 2014, la directora general de Medi Natural resol autoritzar novament l'inici de l'expedient de delimitació parcial de les vies pecuàries Assagador del Duaime a la Perdiguera i Assagador del Racó de Castelló a la Serra de l'Alforna, en els trams que limiten amb les parcel·les cadastrals 34 i 37 del polígon 2 de la Romana, i amb la parcel·la cadastral 35 del polígon 35 de Novelda, propietat del sol·licitant de la delimitació, Plausides López Martínez, incloent-hi la delimitació de l'abeurador denominat Abeurador de la Font de la Perdiguera, siti en l'Assagador del Duaime a la Perdiguera, amb subjecció a la legislació vigent.  
5. L'inici de les operacions de delimitació es publica en el Diari Oficial de la Comunitat Valenciana número 7402, el dia 13 de novembre de 2014, i es designa la data, l'hora i el lloc de l'inici de les operacions de fitació. A més, l'inici d'operacions ha sigut objecte de publicació d'un edicte, el qual va ser exposat al tauler d'anuncis dels ajuntaments de la Romana i Novelda durant un període de 15 dies. Van ser notificats personalment els titulars de parcel·les afectades que tenien un domicili conegut, i també els organismes i col·lectius interessats.  
Les operacions de fitació es van iniciar el dia 15 de gener de 2015 en el lloc i l'hora assenyalats en l'anunci publicat i van finalitzar el mateix dia.  
6. Una vegada acabades estes operacions, va ser formulada la proposició de delimitació, l'exposició al púbic de la qual es va anunciar en el Diari Oficial de la Comunitat Valenciana número 7484, de data 12 de març de 2015, en la qual es va establir el termini d'un mes des de la publicació perquè els interessats pogueren interposar les al·legacions o reclamacions oportunes.  
Així mateix, es va complir el tràmit d'audiència establit en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'informen els titulars de parcel·les afectades per la delimitació parcial, de l'exposició al públic de l'expedient mencionat, i se'ls atorga un termini de 15 dies per a al·legar i presentar tots els documents i justificants que consideren pertinents. De la mateixa manera, s'ha exposat mitjançant un edicte en els respectius ajuntaments les notificacions que han resultat infructuoses.  
7. Una vegada finalitzat el termini d'exposició pública i el tràmit d'audiència, no s'han presentat al·legacions, segons queda acreditat en el certificat de data 15 de maig de 2015, expedit pel secretari territorial de la Conselleria d'Infraestructures, Territori i Medi Ambient d'Alacant.  
  
8. Amb data 19 de maig de 2015, amb un informe previ favorable de l'instructor de l'expedient, el director territorial d'Alacant de la Conselleria d'Infraestructures, Territori i Medi Ambient, proposa:  
  
Primer. Aprovar la delimitació parcial de les vies pecuàries Assagador del Racó de Castelló a la Serra de l'Alforna i Assagador del Duaime a la Perdiguera, i Abeurador de la Font de la Perdiguera, d'acord amb la proposició de delimitació i els plànols que consten en l'expedient i amb les característiques següents:  
  
Denominació: Assagador del Racó de Castelló a la Serra de l'Alforna.  
Longitud delimitada: 279,06 metres.  
Amplària legal: 12 metres.  
Superfície delimitada: 3.354,69 m².  
Nombre d'intrusions: 3.  
Superfície total d'intrusions: 164,1 m².  
  
Denominació: Assagador del Duaime a la Perdiguera  
Longitud delimitada: 587,16 metres.  
Amplària legal: 3:2-12:2 metres.  
Superfície delimitada: 1.857,27 m².  
Nombre d'intrusions: 2.  
Superfície total d'intrusions: 638,26 m².  
  
Denominació: Abeurador de la Font de la Perdiguera  
Superfície delimitada: 255,72 m².  
Nombre d'intrusions: 2.  
Superfície total d'intrusions: 156,58 m².  
  
Segon. Cancel·lar totalment o parcialment les inscripcions registrals que siguen contradictòries amb la delimitació.  
Tercer. Iniciar la pràctica de l'amollonament parcial de les vies pecuàries número 6 denominada Assagador del Duaime a la Perdiguera, en el tram comprés entre les vies pecuàries número 2 i número 5; i la número 5, denominada Assagador del Racó de Castelló a la Serra de l'Alforna, en el tram comprés des de la parcel·la 37 del polígon 2 fins que s'unix a esta la via pecuària número 6; i de l'Abeurador de la Font de la Perdiguera.  
Quart. Traslladar l'orde aprovatòria a l'administració cadastral, d'acord amb el que establix l'article 14.c del Reial Decret Legislatiu 1/2004, de 5 de març, pel qual s'aprova el Text Refós de la Llei del Cadastre Immobiliari.  
Cinqué. Elevar el certificat de les delimitacions aprovades al Registre de la Propietat de Novelda, a l'efecte de registrar l'àmbit delimitat de domini públic.  
9. Amb data 4 de setembre de 2015, el tècnic del Servei d'Ordenació i Gestió Forestal emet un informe favorable sobre l'aprovació de la delimitació, en els termes proposats per la Direcció Territorial d'Alacant.  
10. Amb data 4 de setembre de 2015, el cap del Servei d'Ordenació i Gestió Forestal emet un informe favorable sobre l'aprovació de la delimitació, en els termes proposats des de la Direcció Territorial d'Alacant.  
11. Amb data 4 setembre de 2015, del director general de Medi Natural i Avaluació Ambiental proposa l'aprovació de l'expedient de delimitació parcial esmentat, d'acord amb la proposta del director territorial d'Alacant.  
12. Amb data 9 de novembre de 2015, l'Advocacia General de la Generalitat emet un informe favorable a la proposta de delimitació parcial.  
  
Fonaments de dret  
Primer. La classificació de les vies pecuàries del terme municipal de la Romana va ser aprovada per Orde de 22 de febrer de 1993, de la Conselleria de Medi Ambient, publicada en el Diari Oficial de la Comunitat Valenciana número 2010, de data 26 d'abril de 1993.  
Segon. Competix a la Conselleria d'Agricultura, Medi Ambient, Canvi Climàtic i Desenvolupament Rural la resolució d'este expedient, en virtut del que preceptua l'article 22.8 de la Llei 14/2003, de 10 d'abril, de Patrimoni de la Generalitat Valenciana i el Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat.  
  
Tercer. Este acte administratiu es regix pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la Llei 14/2003, de 10 d'abril, de Patrimoni de la Generalitat, el Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat i la resta de normativa aplicable al cas.  
Quart. L'article 8.1 de la Llei 3/1995, de 23 de març, de Vies Pecuàries, definix la delimitació com «l'acte administratiu pel qual es definixen els límits de les vies pecuàries de conformitat amb el que establix l'acte de classificació», mentre que l'article 7 definix l'acte de classificació com «l'acte administratiu de caràcter declaratiu en virtut del qual es determina l'existència, amplària, traçat i la resta de característiques físiques generals de cada via pecuària».  
Cinqué. L'article 14 de la Llei 3/2014, d'11 de juliol, de la Generalitat, de Vies Pecuàries, de la Generalitat Valenciana, en definix la delimitació i regula el procediment per a la seua tramitació.  
Vistes la Llei 3/1995, de 23 de març, de Vies Pecuàries; la Llei 3/2014, d'11 de juliol, de la Generalitat, de Vies Pecuàries; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; la Llei 14/2003, de 10 d'abril, de Patrimoni de la Generalitat Valenciana; la Llei 33/2003, de 3 de novembre, del Patrimoni de les Administracions Públiques, i la resta de disposicions concordants, resolc:  
  
  
Primer  
Aprovar la delimitació parcial de les vies pecuàries Assagador del Duaime a la Perdiguera i Assagador del Racó de Castelló a la Serra de l'Alforna, i Abeurador de la Font de la Perdiguera, d'acord amb la proposició de delimitació i els plànols que consten en l'expedient. Les característiques són les següents:  
  
Denominació: Assagador del Duaime a la Perdiguera.  
Longitud delimitada: 587,16 metres.  
Amplària legal: 3:2-12:2 metres.  
Superfície delimitada: 1.857,27 m².  
Nombre d'intrusions: 2.  
Superfície total d'intrusions: 638,26 m².  
  
Denominació: Assagador del Racó de Castelló a la Serra de l'Alforna.  
Longitud delimitada: 279,06 metres.  
Amplària legal: 12 metres.  
Superfície delimitada: 3.354,69 m².  
Nombre d'intrusions: 3.  
Superfície total d'intrusions: 164,1 m².  
  
Denominació: Abeurador de la Font de la Perdiguera.  
Superfície delimitada: 255,72 m².  
Nombre d'intrusions: 2.  
Superfície total d'intrusions: 156,58 m².  
  
Segon  
Cancel·lar totalment o parcialment les inscripcions registrals que siguen contradictòries amb la delimitació.  
  
Tercer  
Iniciar la pràctica de l'amollonament parcial de la via pecuària número 6 denominada Assagador del Duaime a la Perdiguera, en el tram comprés entre les vies pecuàries número 2 i número 5; i la via pecuària número 5 denominada Assagador del Racó de Castelló a la Serra de l'Alforna, en el tram comprés des de la parcel·la 37 del polígon 2 fins que s'unix a esta la via pecuària número 6; i l'Abeurador de la Font de la Perdiguera.  
  
Quart  
Traslladar la resolució aprovatòria a l'administració cadastral, d'acord amb el que establix l'article 14.c del Reial Decret Legislatiu 1/2004, de 5 de març, pel qual s'aprova el Text Refós de la Llei del Cadastre Immobiliari.  
  
Cinqué  
Elevar el certificat de les delimitacions aprovades al Registre de la Propietat de Novelda, a l'efecte de registrar l'àmbit delimitat de domini públic.  
La Direcció Territorial d'Alacant notificarà esta resolució als interessats en este procediment.  
Contra esta resolució, que posa fi a la via administrativa, es pot interposar un recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptador des de l'endemà de la recepció d'esta notificació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, es pot interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació o publicació d'aquesta, de conformitat amb el que preveuen els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que els interessats puguen exercir qualsevol altre recurs que consideren oportú.  
  
València, 18 de desembre de 2015.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.